Lolland-Falsters Stifts-Tidende, 1839-09-06
J denne Anledning meddeler Hr. Pastoren adskillige Oplysninger i den Berlingske Avis, blandt andet om hans sidste Besøg hos Hs., hvorom det hedder: en Dag (i Aaret 1834 efter at Hauschildts Testament, den 20de Mai var notarialiter attesteret) kom jeg til ham Kl. 2, og hørte, at han havde Bud efter en Vogn, for at besøge os. Jeg blev da, og fulgte Ham først til Sønnens Grav, Vi overraskede derpaa min Kone, som havde sat sig tilbords med Børnene, der skulde i Skole. Efter et Par Timers fornøiet Ophold fulgte jeg Ham tilbage, men maatte paa Veien bede Kudsken at kjøre mindre hastigt. Han befandt sig ikke vel, og kaldte Etatsraad Withusen. Senere erfarede jeg, at han havde en Skade, som nødte ham til at bære Baand, der vare komne i Uorden ved Kjørselen, hvilket Undseelse havde hindret Ham i at aabenbare. Da Han selv følte, at hans Time var forhaanden, kaldte Han en Eftermiddag sine Executorer, og overdrog os at optage en Fortegnelse over Hans Eiendele. Jndboet blev stykkeviis tilskrevet Forskjellige, og Obligationerne ligeledes udtagne af Hans Chatol, aabnede og optegnede med min Haand under Hans Øine og stadige bemærkninger. At jeg dagligen, naar muligt flere Gange, besøgte ham, var simpleste Taknemmeligheds Gierning. Den 17de Juni døde Han. Senere har Pastor Rothe været forfulgt med idelige Krænkelser og Søgsmaal, snart af en formeentlig Arveberettiget ved Navn Brabrand, snart af Andre til hvem B. havde udstædt Anviisninger paa ham. Senest forlangte en Commissionair et Laan af R. hvormed han vilde befri ham fra et Jnserat, der skulle blive endnu værre end Brabrands og tog ham det ilde op, at han ikke vilde benytte hans Godhed. Et saadant skal ogsaa være forfattet, men nægtet Optagelse i Commissionstidenden. 13de Søndag efter Trinitatis (den 26de f. M.) sendtes R. et anonymt Brev til Kirketid med de afskyeligste Udtryk og dertil føiet Undsigelse, og under Tjenesten udspredtes rundt omkring et afskyeligt Rygte og selv senere en Opdigtelse og 2 ubarmhiertige af ham forskudte Børn, hvis Fader Hauschildts Søn skulle være m.m. Vistnok, hedder det til Slutningen, har jeg meget at takke Forsynet for, navnlig formedelst Hauschildts Godhed for mig, vistnok have mange ædle Mænds Deeltagelse, næst Gud og min egen Samvittighed, været mig til stor Opreisning og Trøst; dog ere de bittre Krænkelser, hvormed jeg ligesom overøses fra flere Sider i mit Livs Aften, næsten overvældende for mig. Dog, jeg fortrøster paa den evige Styrer, som lod saadan Skjæbne ramme mig, at Han og vil give den fornødne Kraft til at udholde, indtil Han kalder mig derhen, hvor Hjerternes Begjærlighed og Misundelse og Misgunst skulle tie og dømmes. Den anden Universalarving efter Hans Testamente, Archivarius Winther bekjendtgiør, at han agter at saggive bemeldte Braband for dennes i adskillige Blade indrykkede Beskyldninger mod ham. Skibsbyggeriet hedder det i O. Thomsens Avis, synes i det Hele at være i betydeligt og glædeligt Tiltagende i de mindre Kjøbstæder. Under Hs. Kongl. H. Prinds Christian Frederiks sidste Nærværelse i Nyborg den 29de de, løb en ny Skonnert, kaldet "Dania, af Stabelen, bygget af den duelige Skibsbygmester Bonnesen for den driftige Kjøbmand Kruuses Regning. Som et nyt Beviis paa Hr. Kruuses Driftighed og Virkelyst, til Gavn for mange Medborgere, fortjener endnu at anføres, at inden Middag var allerede Kjølen lagt til et nyt Fartøi paa det Sted, hvor Dania havde staaet. Faa Dage forud havde Hr. Kruuses driftige Broder i Corsøer ladet en Tremaster og et mindre Fartøi samtidigen løbe af Stabelen.